24.08.2017
Нанҳәамза 24 рзы Аҧсны Аҳәынҭқарра Ахада Рауль Ҳаџьымба «Ахьӡ-Аҧша» аорден ахҧатәи аҩаӡара ранашьаразы Аусҧҟақәа инапы рыҵаиҩит.
Аусҧҟақәа рҟны, ҷыдала, иҳәоуп:
«Акыршықәсалатәи, лыҵшәабзиалатәи иусуразы, Аҧсны Аҳәынҭқарра Тҟәарчал араион аҿиаразы илагаламҭа ду азы «Ахьӡ-аҧша» аорден ахҧатәи аҩаӡара ианашьазааит Черқьезиа Леонид Нестор-иҧа.
Акыршықәсалатәи, лыҵшәабзиалатәи аусуразы, азанааҭдырра ҳаракы азы «Ахьӡ-аҧша» аорден ахҧатәи аҩаӡара ианашьазааит Полтараков Виктор Павел-иҧа.
Акыршықәсалатәи, лыҵшәабзиалатәи аусуразы, изанааҭдырра ҳаракы азы «Ахьӡ-аҧша» аорден ахҧатәи аҩаӡара ианашьазааит «Тҟәарчалтәи» ашахтатә усбарҭа аиҳабы Џьынџьал Анатоли Иуан-иҧа».